Alsószentiván Község Önkormányzata Képviselő-testületének

10/2011. (IX. 9.)

önkormányzati rendelete 
az önkormányzat szervezeti és működési szabályzatáról szóló 

7/2011. (IV. 29.) önkormányzati rendelet módosításáról
Alsószentiván Község Önkormányzata Képviselő-testülete 

a helyi önkormányzatokról szóló 1990. évi LXV. törvény 

18. § (1) bekezdésében és 103/B. §-ában kapott felhatalmazás alapján, 

a Magyar Köztársaság Alkotmányáról szóló 1949. évi XX. törvény 

44/A. § (1) bekezdés e) pontjában meghatározott feladatkörében eljárva 

a következőket rendeli el: 

1. §
Az önkormányzat szervezeti és működési szabályzatáról szóló 7/2011. (IV. 29.) önkormányzati rendelet (a továbbiakban: SZMSZ) 43. §-a az alábbi (5) bekezdéssel egészül ki: 

„43. §
(5) 
A képviselő-testület normatív határozatát a polgármester és a körjegyző aláírásával ellátva a Körjegyzőség hirdetőtábláján történő kifüggesztéssel kell kihirdetni.”

2. §
Az SZMSZ a következő 44/A. §-al egészül ki:

„44/A. § 
(1)
A (2) bekezdésben foglalt kivétellel az önkormányzati rendelet-tervezetet a Körjegyzőség hirdetőtábláján minimum 8 napra társadalmi egyeztetésre kell bocsátani, melynek keretében a természetes személyek, a nem állami és nem önkormányzati szervek, szervezetek (a továbbiakban: véleményezésre jogosultak) a rendelet-tervezettel kapcsolatosan véleményt nyilváníthatnak. 



(2) 
Nem kell társadalmi egyeztetésre bocsátani:




a) a költségvetésről, a költségvetés végrehajtásáról,




b) a helyi adóról,




c) az önkormányzat szervezeti és működési szabályzatáról




szóló önkormányzati rendeletek tervezeteit, valamint

d) az önkormányzati rendelet-tervezetet, ha annak sürgős elfogadásához kiemelkedő közérdek fűződik,
e) az önkormányzati rendeletet módosító rendelet-tervezetet, ha az csak magasabb szintű jogszabály módosítása miatt szükséges rendelkezéseket tartalmaz. 
(3) 
A beérkezett véleményeket, a véleményező nevét és címét a rendelet-tervezet előkészítéséért felelős személy legkésőbb a véleményezett önkormányzati rendelet hatálybalépésétől számított egy évig kezeli. Amennyiben a véleményezett rendelet nem lép hatályba a véleményező adatait legkésőbb a vélemény beérkezését követő fél éven belül törölni kell. 
(4) 
A vélemények beérkezéséről igazolást kell adni, de a beérkezett vélemények tekintetében az előterjesztőt egyedi válaszadási kötelezettség nem terheli. A névtelenül beérkezett véleményeket azok figyelembevétele nélkül törölni kell. A véleményező adatainak kezeléséhez szükséges hozzájárulását a személyes adatok védelméről és a közérdekű adatok nyilvánosságáról szóló törvényben foglalt vélelem szerint megadottnak kell tekinteni, mely tényre és a véleményező adatait érintő adatkezelés szabályaira a vélemény megadása előtt a véleményező figyelmét megfelelően fel kell hívni. 
(5) 
A beérkezett véleményekről az önkormányzati rendelet-tervezet előkészítéséért felelős személy ad tájékoztatást a képviselő-testület tagjai részére. A közzétett önkormányzati rendelet-tervezetekhez beérkezett véleményeket a képviselő-testület tagjai részére kérésükre hozzáférhetővé kell tenni.” 
3. § 
Ez a rendelet 2011. szeptember 15-én lép hatályba és 2011. szeptember 16-án hatályát veszti. 
Nagy Lajos





Nyikosné Katzenberger Erika

polgármester






       körjegyző


Ez a rendelet a mai napon kihirdetésre került:

Alsószentiván, 2011. szeptember 9.



Nyikosné Katzenberger Erika










       körjegyző

